**आईसीएमआर - राष्‍ट्रीय जनजाति स्‍वास्‍थ्‍य अनुसंधान संस्‍थान, जबलपुर (म.प्र.)**

तृतीय ‘अंतर्राष्‍ट्रीय योग दिवस’ (21 जून, 2017)

पर कार्यक्रम का आयोजन

भारतीय आयुर्विज्ञान अनुसंधान परिषद (ICMR) के जबलपुर स्थित राष्‍ट्रीय जनजाति स्‍वास्‍थ्‍य अनुसंधान संस्‍थान (NIRTH) में 21 जून, 2017 को तृतीय ‘अंतर्राष्‍ट्रीय योग दिवस’ पर कार्यक्रम का आयोजन किया गया। कार्यक्रम के प्रारंभ में संस्‍थान के डॉ. व्‍ही.जी. राव, वैज्ञानिक ‘जी’ ने सम्‍मानीय-अतिथियों का स्‍वागत किया तथा संस्‍थान की अनुसंधान संबंधी गतिविधियों व उपलब्धियों की जानकारी दी।

इस अवसर पर श्री यशवंत चितले जी, जो विगत 40 वर्षों से अधिक समय से योग से जुडे़ रहकर योग प्रशिक्षण के क्षेत्र में अपनी सराहनीय सेवाएं प्रदान कर रहे हैं, आपने कार्यक्रम में विशिष्‍ट सम्‍मानीय-अतिथि के रूप में उपस्थित होकर कार्यक्रम को गरिमा प्रदान की। श्री चितले जी ने अपनी सहयोगी मिसेज तांबे के साथ शरीर के विभिन्‍न अंगों में दर्द, खास तौर से पीठ के दर्द (Back-pain) को ठीक करने के लिए अनेक प्रकार की उपयोगी योगासनों एवं कपालभाति, अनुलोम-विलोम व भस्त्रिका आदि प्राणायाम क्रियाओं के बारे में प्रदर्शन किया और जानकारी दी। संस्‍थान के डॉ. पी.व्‍ही. बर्डे, वैज्ञानिक ‘डी’ ने धन्‍यवाद-ज्ञापन किया ।

इसके पूर्व संस्‍थान के प्रांगण में प्रात: 6 से 7 बजे तक भारत सरकार, आयुष मंत्रालय द्वारा जारी ‘सामान्‍य योग अभ्‍यासक्रम’ (Common Yoga Protocol) का कार्यक्रम रखा गया, जिसमें श्री अरविंद कविश्‍वर द्वारा योगाभ्‍यास कराया गया, जिसमें डॉ. व्‍ही.जी. राव, वैज्ञानिक ‘जी’ सहित बड़ी संख्‍या में अधिकारियों व कर्मचारियों ने भाग लिया।

Photographs:

[1](1.jpg), [2](2.jpg), [3](3.jpg), [4](4.jpg)